CELEX: 62014CN0586
Language: sk
Date: 2014-12-18 00:00:00
Title: Vec C-586/14: Návrh na začatie prejudiciálneho konania, ktorý podal Curtea de Apel Cluj (Rumunsko) 18. decembra 2014 – Vasile Budișan/Administrația Județeană a Finanțelor Publice Cluj

30.3.2015   
            
            
               SK
            
            
               Úradný vestník Európskej únie
            
            
               C 107/15
            
         
      Návrh na začatie prejudiciálneho konania, ktorý podal Curtea de Apel Cluj (Rumunsko) 18. decembra 2014 – Vasile Budișan/Administrația Județeană a Finanțelor Publice Cluj
      (Vec C-586/14)
      (2015/C 107/21)
      Jazyk konania: rumunčina
      
         Vnútroštátny súd, ktorý podal návrh na začatie prejudiciálneho konania
      
      Curtea de Apel Cluj
      
         Účastníci konania pred vnútroštátnym súdom
      
      
         Odvolateľ: Vasile Budișan
      
         Odporkyňa: Administrația Județeană a Finanțelor Publice Cluj
      
         Prejudiciálne otázky
      
      
                  1.
               
               
                  S ohľadom na ustanovenia mimoriadneho nariadenia vlády č. 9/2013 a na predmet dane, ktorú toto nariadenie stanovuje, je nevyhnutné vychádzať z predpokladu, že článok 110 ZFEÚ sa má vykladať tak, že bráni tomu, aby členský štát Európskej únie zaviedol daň za znečisťujúce emisie, zaťažujúcu motorové vozidlá pochádzajúce z iných štátov Európskej únie pri ich prihlásení do evidencie, pričom táto daň sa neuplatňuje pri prihlasovaní do evidencie pri prevode vlastníckeho práva k domácim motorovým vozidlám, za ktoré sa táto alebo podobná daň už uhradila v minulosti, v prípade, že suma tejto zostatkovej dane zahrnutá v hodnote motorových vozidiel na vnútroštátnom trhu je nižšia ako nová daň?
               
            
                  2.
               
               
                  S ohľadom na ustanovenia mimoriadneho nariadenia vlády č. 9/2013 a na predmet dane, ktorú toto nariadenie stanovuje, je nevyhnutné vychádzať z predpokladu, že článok 110 ZFEÚ sa má vykladať tak, že bráni tomu, aby členský štát Európskej únie zaviedol daň za znečisťujúce emisie, zaťažujúcu motorové vozidlá pochádzajúce z iných štátov Európskej únie pri ich prihlásení do evidencie, pričom táto daň sa platí za domáce motorové vozidlá iba pri prevode vlastníckeho práva k tomuto vozidlu, s tým dôsledkom, že zahraničné motorové vozidlo nie je možné používať, pokiaľ sa neuhradí daň, kým používanie domáceho vozidla bez zaplatenia dane je možné bez časového obmedzenia, a to až do prípadného prevodu vlastníckeho práva k predmetnému motorovému vozidlu, po ktorom nasleduje zápis nového majiteľa do evidencie?